আদিল হুছেইন

**আদিল হুছেইন** () অসমৰ এজন প্ৰসিদ্ধ মঞ্চ, দূৰদৰ্শন আৰু চলচ্চিত্ৰ অভিনেতা। তেখেতে বহুকেইখন হিন্দী আৰু অসমীয়া চলচ্চিত্ৰত অভিনয় কৰিছে। তেখেতে *[[:en:The Reluctant Fundamentalist (film)|দ্য ৰিলাকটেণ্ট ফাণ্ডামেণ্টেলিষ্ট ]]* (২০১২) আৰু *[[লাইফ অৱ পাই]]* (২০১২) আদিৰ দৰে হলিউডৰ চলচ্চিত্ৰটো অভিনয় কৰিছে।

আদিল হুছেইনে মঞ্চ নাটকৰ পৰা আৰম্ভ কৰি আন্তর্জাতিক পৰ্যায়ৰ পৰ্দালৈকে নিজৰ প্ৰতিভা বিস্তাৰ কৰিছে। অসমৰ বহুতো চিনেমাত তেখেতে অভিনয় কৰাৰ লগতে, বলিউডত একাধিক জনপ্ৰিয় চলচ্চিত্ৰত অংশগ্ৰহণ কৰিছে। তেওঁৰ স্বাভাৱিক আৰু শক্তিশালী অভিনয়শৈলীৰ বাবে সমালোচকৰ পৰা বিৰাট প্ৰশংসা লাভ কৰিছে।

## চমু জীৱনী
### জন্ম আৰু পৰিয়াল
আদিল হুছেইনৰ জন্ম অসমৰ গোৱালপাৰা জিলাত হৈছিল আৰু তেওঁৰ শৈশৱ তাতেই অতিবাহিত হয়। তেওঁৰ পিতৃ পেচাত এজন শিক্ষক আছিল। মুঠ ৭জন সন্তানৰ ভিতৰত তেওঁ সকলোতকৈ সৰু আছিল।

### শিক্ষা
হুছেইনে বিদ্যালয়ত অনুষ্ঠিত নাটক আদিত অভিনয় কৰিছিল। তেখেতে ১৮ বছৰ বয়সত ঘৰ এৰি দৰ্শন শিক্ষা অধ্যায়নৰ বাবে গুৱাহাটীৰ বি বৰুৱা মহাবিদ্যালয়ত নাম ভৰ্ত্তি কৰে। মহাবিদ্যালয়ত পঢ়ি থকা কালছোৱাত তেখেতে নাটকত ব্যংগাত্মক চৰিত্ৰসমূহত অভিনয় কৰে। তেখেতে অসমৰ বিখ্যাত কৌতুকগোষ্ঠী "ভায়ামামা"ত বলিউডৰ অভিনেতাসকলৰ ব্যংগাত্মক চৰিত্ৰত অভিনয় কৰিছিল। ইয়াৰ পাছত তেখেতে এখন ভ্ৰাম্যমাণ থিয়েটাৰত যোগ দিয়ে আৰু কিছু স্থানীয় ছবিটো কাম কৰে। তেখেত এনেদৰে প্ৰায় ৬ বছৰ কাল অসমত অতিবাহিত কৰে। ১৯৯০ চনৰ পৰা ১৯৯৩ চনলৈ তেখেতে দিল্লীত অৱস্থিত ৰাষ্ট্ৰীয় নাট্য বিদ্যালয়ত (National School of Drama) অভিনয়ৰ শিক্ষা গ্ৰহণ কৰে। ইয়াৰ পাছত তেখেতে "চাৰ্লছ ৱালেছ ইণ্ডিয়া ট্ৰাষ্ট"ৰ বৃত্তি পাই লণ্ডনৰ "ড্ৰামা ষ্টুডিঅ’ লণ্ডন"ত অভিনয়ৰ উচ্চ শিক্ষা লাভ কৰিবলৈ সক্ষম হয়।

### কৰ্মজীৱন
১৯৯৪ চনত ভাৰতলৈ ঘূৰি অহাৰ পাছত, হুছেইনে অসমৰ 'হেঙুল থিয়েটাৰত' যোগদান কৰি ৩ বছৰ কাম কৰি পুনৰ দিল্লীলৈ যায়। দিল্লীত তেখেতে মঞ্চ কেৰিয়াৰৰ আৰম্ভণি কৰে যদিও তেখেতে "খালিদ ত্যাবজী"ৰ তত্ত্বাৱধানত অভিনয় শিক্ষা বৰ্তাই ৰাখে। ত্যাবজীৰ পাছত তেখেতে পণ্ডিচেৰীৰ "অৰবিন্দ্ৰ আশ্ৰম"ত "সৌপান বসু"ৰ তত্ত্বাৱধানত, আৰু পাছত পুনৰ দিল্লীৰ "দিলীপ শংকৰ"ৰ ওচৰত অভিনয় শিক্ষা লয়। অভিনেতা হিচাপে, ১৯৯৯ চনত আদিলে "অ’থেল’: এ প্লে ইন ব্লেক এণ্ড হোৱাইট" (Othello: A Play in Black and White) নাটকৰ বাবে "এডিনবাৰ্গ ফ্ৰিঞ্জ" পুৰস্কাৰ লাভ কৰিছিল। ইয়াৰ পাছতেই "ৰয়ষ্টেন এবেল" (Roysten Abel) পৰিচালিত "গুডবাই ডেচডি’মনা" (Goodbye Desdemona) নাটকত অভিনয়ৰ বাবেও প্ৰশংসিত হৈছিল। হাম্পিৰ "ছ’চাইটি ফৰ আৰ্টিষ্ট এণ্ড পাৰফৰ্মাছ"ৰ ২০০৪ চনৰ পৰা ২০০৭ চনলৈ প্ৰশিক্ষক হোৱাৰ উপৰিও হেগ চহৰৰ "ৰয়েল কনজাৰভেটৰী অব্‌ পাৰফৰ্মিং আৰ্ট"ৰ আৰু তেখেতৰ পূৰ্বৰ অভিনয়ৰ শিক্ষাস্থল দিল্লীৰ "ৰাষ্ট্ৰীয় নাট্য বিদ্যালয়"ত এজন অনিয়মিত প্ৰশিক্ষক। হিচাপে কাম কৰিছিল

২০০৪ চনত তেওঁ ছোহা আলি খানৰ সৈতে *[[:en:Iti Srikanta|ইতি শ্ৰীকান্ত]]* বোলছবিৰ মুখ্য চৰিত্ৰত অভিনয়েৰে বঙালী ছবিজগতত খোজ পেলায়। দূৰদৰ্শনত বিবিচি ৱৰ্ল্ড চাৰ্ভিচ ট্ৰাষ্টে প্ৰযোজনা কৰা ডিটেকটিভ ধাৰাবাহিক *[[:en:Jasoos Vijay|জাচুচ বিজয়]]*ৰ মুখ্য চৰিত্ৰত অভিনয় কৰে। যদিও তেওঁ কেইখনমান অসমীয়া চলচ্চিত্ৰ, বিশাল ভৰদ্বাজৰ কমিনে' আৰু ছ'না জৈনৰ *ফৰ ৰিয়েল* বোলছবিৰ দুই-এটি সৰু চৰিত্ৰত অভিনয় কৰিছিল, ২০১০ চনত মুক্তিপ্ৰাপ্ত অভিষেক চৌবে'ৰ ইস্কিয়া বোলছবিৰ জৰিয়তেহে তেওঁ বলিউডৰ দৃষ্টি আকৰ্ষণ কৰিবলৈ সক্ষম হয়। বলিউডত তেওঁ প্ৰথমটো গুৰুত্বপূৰ্ণ চৰিত্ৰত অভিনয় কৰে ২০১২ চনৰ এজেণ্ট বিনোদ বোলছবিত। একেবছৰতে তেওঁ অভিনীত বোলছবি ইটালীৰ পৰিচালক Italo Spinelliৰ 'Gangor', মীৰা নায়াৰৰ 'দ্য ৰিলাকটেণ্ট ফাণ্ডামেণ্টেলিষ্ট' আৰু এং লীৰ 'লাইফ অৱ পাই' মুক্তি পায়।

তেওঁ শ্ৰীদেৱীৰ সৈতে ইংলিছ ৱিংলিছ (২০১২) বোলছবিত অভিনয় কৰি ছবি সমালোচকৰপৰা উচ্চ প্ৰশংসা লাভ কৰে। লেছন্‌ছ ইন ফৰগেটিং বোলছবিত কৰা অভিনয়ৰ বাবেও New Jersey Independent South Asian Cine Festত তেওঁ ভূয়সী প্ৰশংসা লাভ কৰিবলৈ সক্ষম হয়।

### ব্যক্তিগত জীৱন
হুছেইন এজন বিবাহিত পুৰুষ আৰু তেখেতৰ এজন পুত্ৰ সন্তান আছে। তেখেত বৰ্তমান দিল্লীৰ বাসিন্দা।

## চলচ্চিত্ৰপঞ্জী
{| class="wikitable" border="1"
|+ আদিল হুছেইনৰ অভিনীত চলচ্চিত্ৰসমূহ
! চলচ্চিত্ৰৰ নাম!! মুক্তিৰ বৰ্ষ!! ভাষা
|-
| ইন অথেল || ২০০৩ || ইংৰাজী
|-
| ইতি শ্ৰীকান্ত || ২০০৪ || বঙালী
|-
| কমিনে' || ২০০৯ || হিন্দী
|-
| ইস্কিয়া || ২০১০ || হিন্দী
|-
| এজেণ্ট বিনোদ || ২০১২ || হিন্দী
|-
| ইংলিছ ৱিংলিছ || ২০১২ || হিন্দী
|-
| দ্য ৰিলাকটেণ্ট ফাণ্ডামেণ্টেলিষ্ট || ২০১২ || ইংৰাজী
|-
| লাইফ অৱ পাই || ২০১২ || ইংৰাজী
|-
| লেছনচ ইন ফৰগেটিং (Lessons in Forgetting) || ২০১২ || ইংৰাজী
|-
| লুটেৰা || ২০১৩ || হিন্দী
|-
| ৰাগ - দ্য ৰিদম অৱ লাভ || ২০১৪ || অসমীয়া
|-
| কাঞ্চি - দ্য আনব্ৰেকেবোল || ২০১৪ || হিন্দী
|-
|দ্য এক্সপ'জ || ২০১৪ || হিন্দী
|-
| শৃংখল || ২০১৪ || অসমীয়া
|-
|ৰ'দৰ চিঠি || ২০১৪ || অসমীয়া
|-
|জেদ প্লাচ || ২০১৪ || হিন্দী
|-
|টাইগাৰছ্ / হোৱাইট লাইজ || ২০১৪ || হিন্দী
|-
|মেই অউৰ চাৰ্লচ || ২০১৫ || হিন্দী
|-
|জয় হো ডেম'ক্ৰেচি || ২০১৫ || হিন্দী
|-
|আনফ্ৰিড'ম || ২০১৫ || হিন্দী
|-
|পাৰ্চড || ২০১৫ || হিন্দী
|-
|:en:feast of varanasi|ফিষ্ট অৱ্ বাৰাণসী || ২০১৫ || হিন্দী
|-
|য়াট্চান || ২০১৫ || তামিল
|-
|আহান || ২০১৫ || হিন্দী
|-
|নানক শ্বাহ ফকিৰ || ২০১৫ || ইংৰাজী
|-
|অৰুনোদয় ||২০১৫ || মাৰাঠী
|-
|এংগ্ৰি ইণ্ডিয়ান গডেছ || ২০১৫ || হিন্দী
|-
|হৰ হৰ ব্যোমকেশ ||২০১৫ || বঙালী
|-
|উম্ৰিকা || ২০১৫ || হিন্দী
|-
|:en:The Violin Player|দ্য ভায়'লিন প্লেয়াৰ || ২০১৬ || হিন্দী
|-
|ক্ৰেচ টেষ্ট আলগে || ২০১৬ ||
|-
|:en:Bombairiya|বম্বাৰিয়া || ২০১৬ || হিন্দী
|-
|ফ'ৰ্ছ ২ ||২০১৬ || হিন্দী
|-
|কথানদী || ২০১৬ || অসমীয়া
|-
|:en:Leena's Beauty Parlour|লীনাচ বিউটি পাৰ্লাৰ || ২০১৬ ||
|-
|চক্ৰ || ২০১৬ || হিন্দী
|-
|কামাণ্ডো ২* ||২০১৭ || হিন্দী
|-
|Love Sonia || ২০১৬ || হিন্দী
|-
|[[:en:Mantra (2017 film)|মন্ত্ৰ]]* || ২০১৭ || হিন্দী
|-
|মুক্তি ভৱন || ২০১৭ || হিন্দী
|-
| দোবাৰা: ছি ইয়'ৰ এভিল || ২০১৭ || হিন্দী
|-
|হোৱাট ৱিল পিপ'ল চে* || ২০১৭ ||[[:en:Norwegian language|নৰৱে']]
|-
|[[মাজ ৰাতি কেতেকী]]* || ২০১৭ || অসমীয়া
|-
|Naval Enna Jewel || ২০১৭ || মালায়ালম 
|-
|দ্য ইলিগেল || ২০১৭ || ইংৰাজী
|-
||মাটি || ২০১৮ || বঙালী
|-
| অহাৰে মন || ২০১৮ || বঙালী
|-
| আইয়াৰী || ২০১৮ || হিন্দী
|-
| বায়'স্ক'পৱালা || ২০১৮ || হিন্দী
|-
|2.0 (film)|| ২০১৮ || তামিল
|-
|Nine Hours In Mumbai || ২০০১৮ || হিন্দী
|-
|ৰাজমা চাৱল* || ২০১৮ || হিন্দী
|-
|[[:en:Delhi Crime|দিল্লী ক্ৰাইম]] || ২০১৯ || হিন্দী
|-
|[[:en:Kabir Singh|কবীৰ সিং]] || ২০১৯ || হিন্দী
|-
|[[:en:Good Newwz|গুড নিউজ]] || ২০১৯ || হিন্দী
|-
|[[:en:Nirvana Inn|নিৰ্ভনা ইন্]] || ২০১৯ || হিন্দী
|-
|[[:en:Raahgir - The Wayfarers|ৰাহগীৰ]] || ২০১৯ || হিন্দী
|-
|[[:en:Ram (film)|ৰাম]] || ২০১৯ || মালায়ালম
|-
|[[আখুনি (চলচ্চিত্ৰ)]] || ২০২০ || হিন্দী
|-
|[[:en:pareeksha (2020 film)|পৰীক্ষা]] || ২০২০ || হিন্দী
|-}

; দূৰদৰ্শন ধাৰাবাহিক
**জাচুছ বিজয়* (২০০২–২০০৩, ১ম আৰু ২য় বৰ্ষ)
; চুটি ছবি ([[সত্যজিৎ ৰায়]] চলচ্চিত্ৰ আৰু দূৰদৰ্শন ইনষ্টিটিউটৰ বাবে)
**ডক্টৰ, নাৰ্ছ এণ্ড পেছেণ্ট* (হিন্দী, ২০১০)
**ইনফেক্টেড* (ইংৰাজী, ২০১২)

==ৰাষ্ট্ৰীয় চলচ্চিত্ৰ বঁটা==


==অন্যান্য বঁ‌টা/সন্মান==
নৰৱে’ৰ ৰাষ্ট্ৰীয় চলচ্চিত্ৰ মহোৎসৱত *হোৱাট উইল পিপ’ল চে'' ছবিত কৰা সাৱলীল অভিনয়ৰ বাবে শ্ৰেষ্ঠ অভিনেতা হিচাপে সন্মানীয় ‘আমান্দা বঁটা’ লাভ কৰিবলৈ সক্ষম হৈছিল।

## তথ্য সংগ্ৰহ

## বাহ্যিক সংযোগ
*
*আদিল হুছেইনৰ জীৱনী: অসমৰ বিশ্বখ্যাত অভিনেতা

শ্ৰেণী:জীৱিত ব্যক্তি
শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:ৰাষ্ট্ৰীয় চলচ্চিত্ৰ বঁটা- জুৰীৰ বিশেষ উল্লেখ
শ্ৰেণী:ৰাষ্ট্ৰীয় নাট্য বিদ্যালয়ৰ প্ৰাক্তন শিক্ষাৰ্থী